รัฐบาลไทย-ข่าวทำเนียบรัฐบาล-วธ.รวบรวมวีดิทัศน์เกี่ยวกับพระราชกรณียกิจ-ถวายอาลัยรัชกาลที่ 9 เผยแพร่ทางสื่อโทรทัศน์-เว็บไซต์ เผยคืบหน้าจดหมายเหตุ-แผ่นพับ 11 รายการ ในงานพระบรมศพฯ
วันพุธที่ 4 ตุลาคม 2560
วธ.รวบรวมวีดิทัศน์เกี่ยวกับพระราชกรณียกิจ-ถวายอาลัยรัชกาลที่ 9 เผยแพร่ทางสื่อโทรทัศน์-เว็บไซต์ เผยคืบหน้าจดหมายเหตุ-แผ่นพับ 11 รายการ ในงานพระบรมศพฯ
นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เป็นประธานแถลงข่าวการเผยแพร่วีดิทัศน์ หนังสือที่ระลึกและจดหมายเหตุงานพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
วธ.รวบรวมวีดิทัศน์เกี่ยวกับพระราชกรณียกิจ-ถวายอาลัยรัชกาลที่ 9
เผยแพร่ทางสื่อโทรทัศน์-เว็บไซต์
เผยคืบหน้าจดหมายเหตุ-แผ่นพับ11รายการ ในงานพระบรมศพฯ
วันที่ 3 ตุลาคม 2560 ที่ห้องประชุมดํารงราชานุภาพ พิพิธภัณฑสถานแห่งชาติ พระนคร นายวีระ โรจน์พจนรัตน์รัฐมนตรีว่าการกระทรวงวัฒนธรรม (รมว.วธ.)เป็นประธานแถลงข่าวการเผยแพร่วีดิทัศน์ หนังสือที่ระลึกและจดหมายเหตุงานพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมีผู้บริหารกระทรวงวัฒนธรรม เข้าร่วม
นายวีระ โรจน์พจนรัตน์ รัฐมนตรีว่าการกระทรวงวัฒนธรรม กล่าวว่ารัฐบาล ได้การดําเนินการร่วมกับหน่วยงานต่างๆ จัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ในระหว่างวันที่25-29ตุลาคม2560โดยระยะเวลา1ปีที่ผ่านมารัฐบาล โดยกระทรวงวัฒนธรรม ได้จัดทําและรวบรวมข้อมูลเกี่ยวกับพระราชประวัติ พระอัจฉริยภาพ พระปรีชาสามารถ พระราชกรณียกิจด้านต่างๆ ของในหลวงรัชกาลที่9โดยมีผู้ทรงคุณวุฒิและผู้เชี่ยวชาญสาขาต่างๆ ร่วมกันรวบรวมข้อมูลและจัดทําเป็นสื่อวีดิทัศน์ สื่อสิ่งพิมพ์ และอีบุ๊คจํานวนมาก เพื่อใช้สําหรับเผยแพร่ผ่านสื่อทุกแขนงระหว่างช่วงงานพระราชพิธีถวายพระเพลิงพระบรมศพ เพื่อให้สื่อมวลชนนําไปใช้เป็นข้อมูลและเผยแพร่ผ่านสื่อวิทยุ สื่อโทรทัศน์ สื่อสิ่งพิมพ์ และเว็บไซต์ต่างๆ เพื่อสร้างการรับรู้แก่ประชาชน เป็นข้อมูลประกอบการรายงานข่าว โดยสื่อมวลชนและประชาชน สามารถดาวน์โหลด สื่อวีดิทัศน์ สื่อสิ่งพิมพ์ และอีบุ๊คที่เว็บไซต์กระทรวงวัฒนธรรมwww.m-culture.go.thและหน่วยงานในสังกัดกระทรวง ดังนี้
วีดิทัศน์ จํานวน29เรื่อง รวม548ตอน อาทิ
- สารคดี“ทรงสถิตในดวงใจไทยนิรันดร์”เป็นสารคดีบันทึกเหตุการณ์ประวัติศาสตร์การเสด็จสวรรคต เมื่อวันที่13ตุลาคม2559กระทั่งสิ้นสุดพระราชพิธีถวายพระเพลิงพระบรมศพฯ จํานวน
32ตอน ๆ ละ3–5นาที ดาวน์โหลดผ่านเว็บไซต์ของกระทรวงวัฒนธรรมwww.m-culture.go.th
-สารคดี ๓๖๕ วันนี้ในอดีต พระราชกรณียกิจในรัชกาลที่9ที่ได้รวบรวมพระราชกรณียกิจพระบาทสมเด็จพระปรมินทรมหาภูมิพลอดุลยเดชบรมนาถบพิตรในอดีต ระหว่างปี2503–2523ดาวน์โหลดผ่านเว็บไซต์หอภาพยนตร์(องค์การมหาชน)www.fapot.org
- วีดิทัศน์ศิลปินพื้นบ้านแสดงความอาลัยแด่พระบาทสมเด็จพระปรมินทรมหาภูมิพลอดุลยเดช บรมนาถบพิตรในฐานะองค์อัครศิลปินได้แก่ การขับซอ โนรา ลิเก หมอลํา โดยเปิดให้เข้าชมและดาวน์โหลดผ่านเว็บไซต์ของกรมส่งเสริมวัฒนธรรมwww.culture.go.th
-ภาพยนตร์การ์ตูนแอนิเมชั่น เรื่อง เมืองนิรมิตแห่งจิตตนครเป็นภาพยนตร์แอนิเมชั่นที่พระบาทสมเด็จพระปรมินทรมหาภูมิพลอดุลยเดชบรมนาถบพิตรทรงสนพระทัยและมีพระราชประสงค์ให้เผยแพร่คําสอนพระพุทธศาสนาที่ไม่ยากเกินไป และสอนบทธรรมะที่สามารถเข้าใจได้ง่ายโดยดาวน์โหลดได้ที่ผ่านเว็บไซต์กรมการศาสนาwww.dra.go.th
นอกจากนี้กระทรวงวัฒนธรรม ได้จัดทําหนังสือพระราชประวัติ หนังสือพระบรมราโชวาทของพระบาทสมเด็จพระปรมินทรมหาภูมิพลอดุลยเดชบรมนาถบพิตรรวมถึงหนังสือคําศัพท์และราชรถ ราชยาน ในงานพระบรมศพฯ เผยแพร่แก่ประชาชน โดยสามารถรับชมและดาวน์โหลดทางเว็บไซต์ของกระทรวงวัฒนธรรมwww.m-culture.go.th
ที่สําคัญ รัฐบาลมอบหมายให้จัดทําหนังสือที่ระลึกและจดหมายเหตุงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดชบรมนาถบพิตรจํานวน11รายการประกอบด้วย หนังสือจดหมายเหตุฉบับหลัก1รายการ หนังสือจดหมายเหตุฉบับรอง6รายการ หนังสือที่ระลึก3รายการ และแผ่นพับที่ระลึก1รายการ ซึ่งขณะนี้มีความคืบหน้าในการดําเนินการอย่างต่อเนื่อง อาทิ
หนังสือจดหมายเหตุฉบับหลัก
-หนังสือจดหมายเหตุงานพระบรมศพพระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทรสยามินทราธิราช บรมนาถบพิตร
หนังสือจดหมายเหตุฉบับรอง อาทิ
- หนังสือจดหมายเหตุงานพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ฉบับประชาชน และฉบับสื่อมวลชน
-หนังสือและซีดีบทเพลงแสดงความอาลัยฯ“บทเพลงแด่ในหลวงรัชกาลที่9พระผู้สถิตในหทัยราษฎร์”
- หนังสือ“พระผู้สถิตในหทัยราษฎร์”สมุดภาพรวมแผ่นป้ายแสดงความอาลัยฯ
หนังสือที่ระลึก อาทิ
- หนังสือที่ระลึก“พระเมรุมาศสมัยรัตนโกสินทร์และพระเมรุในรัชสมัยพระบาทสมเด็จพระปรมินทรมหาภูมิพลอดุลยเดช บรมนาถบพิตร”
-หนังสือที่ระลึก“เครื่องประกอบพระราชอิสริยยศงานพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร”
แผ่นพับที่ระลึก
- แผ่นพับที่ระลึก เนื่องในงานพระราชพิธีถวายพระเพลิงพระบรมศพเพื่อแจกประชาชนที่ร่วมถวายดอกไม้จันทน์ทั้งในกรุงเทพฯ ต่างจังหวัด ชาวต่างประเทศ และผู้เข้าชมนิทรรศการหลังงานถวายพระเพลิงพระบรมศพฯ
รัฐมนตรีว่าการกระทรวงวัฒนธรรม กล่าวด้วยว่า วธ.ได้จัดทําวีดิทัศน์ สิ่งพิมพ์ หนังสือที่ระลึกและจดหมายเหตุงานพระบรมศพฯในครั้งนี้ เพื่อให้คนไทยได้แสดงความอาลัยพระบาทสมเด็จพระปรมินทรมหาภูมิพลอดุลยเดช บรมนาถบพิตรและน้อมรําลึกในพระมหากรุณาธิคุณอย่างหาที่สุดมิได้และเพื่อบันทึกเหตุการณ์สําคัญทางประวัติศาสตร์ของชาติไว้ให้คนรุ่นหลังได้ศึกษาเรียนรู้ในอนาคต